Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 658

9. Titoktartási kötelezettség 9.1. Az FB tagjai kötelesek betartani az 1995. évi LXV. törvényt, a Btk.-t és egyéb, titoktartási kötelezettségre vonatkozó jogszabályi előírásokat. Az ellenőrzési munka során tudomásukra jutott adatokat, információkat kötelesek megőrizni, azt illetéktelennek nem szolgáltathatják ki (szolgálati titok). A szolgálati titokkal való visszaélésre a Ptk.-nak a személyhez fűződő jogok megsértése esetére vonatkozó rendelkezéseit kell alkalmazni. Az FB tag titoktartási kötelezettsége a megbízatás megszűnését követően is fennáll az idevonatkozó jogszabályi rendelkezések szerint. 9.2. Az ellenőrzési feladatellátás során úgy kell eljárni, hogy a személyiségi jogok védelme biztosított legyen.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes